ORIGINALNA NETFLIXOVA ANIME SERIJA
PLANINA JIAOSHAN, GUIZHOU, KINA
Renove namjere nisu se promijenile, zar ne?
TAO
U tom slučaju, bilo je besmisleno zadužiti te
za Renovo obrazovanje.
Kako ti kažeš, oče.
Međutim, glava obitelji Tao
mora biti netko borben poput njega.
Da. Nekoć smo mirno vladali ovom zemljom
kroz Tao i čarobnjaštvo, ali su nas izdali!
Ismijali!
Otjerali u ove udaljene predjele!
Trebamo nekog poput njega da se osveti
glupome narodu i da povrati sjaj obitelji Tao!
A za to trebamo moć šamanskog kralja.
Jun! Dat ću ti samo jednu priliku.
Ubij bilo koga tko stane Renu na put.
Uzmi svo oruđe koje želiš i koliko god želiš.
U usporedbi s njihovom moći,
Pyron je obično smeće.
EPIZODA 9 YOH PROTIV RENA: PONOVNO!
Japan je premali…
Silva! Kažeš
da želiš ići kući u selo plemena Patch?
Slušaj, Kalime.
Živio sam ponosno, znajući da sam jedan od deset duhovnika.
Planiram nastaviti s ovime dok ne dođe novi šamanski kralj.
Onda mi dopusti
da testiram tvoju odlučnost!
Ja sam zadužen za Tao Rena?
Ubio je Kroma, Silvinog najboljeg prijatelja!
Ovo jednostavno…
Upravo zato to činim.
Pratio sam razne kvalifikacijske borbe
i previše si povezan s tim Yohom Asakurom!
Ne kažem da nije izvrstan natjecatelj,
ali tvoja dužnost kao jednog od deset duhovnika je paziti da sve bude pošteno.
Možda ti se to ne sviđa, ali to taj posao zahtijeva.
Tako ćeš utješiti Kromovu dušu, budući da je umro prije ostvarenja svog sna.
Ovo mjesto
je dizajnirao sam Veliki duh
za Yohovu finalnu borbu!
Ovaj je dan napokon osvanuo!
Da, tako je.
Zašto si tako smiren?
Ako izgubiš ovu borbu, ispadaš iz prvog kruga šamanskog turnira!
Dobro je, Tamao.
Ali čula sam da je njegov protivnik zastrašujući
i da je žestok borac!
Stoga sam došla skroz ovamo razvedriti g. Yoha!
Ovo je samo Yohova borba i ničija više.
Dobra žena mora biti tiho i čuvati kuću.
Ali…
Ono što moramo jest imati vjere u Yohovu pobjedu
i spraviti mu slasno jelo da ga čeka kad se vrati.
Čini se da je stigao.
-Što je to? -Nema greške.
To je on!
Kako tipično. Ne možeš sakriti nervozu u mojoj prisutnosti!
Možeš li, Yoh Asakura?
Pa, nije čudo.
Vidio si blistavu, zlatnu slavu moje nadduše.
Tvoja je moć snažnija nego što sam očekivao.
Prije ili kasnije ćeš mi stati na put.
I onda ću te ubiti!
Ja sam taj koji će postati šamanski kralj!
Jesi li poludio?
Oprosti, ali zvučiš kao parodija samoga sebe,
Rene.
Niti ja si ne mogu priuštiti ispadanje.
Bojim se
da ću te morati poraziti.
Jesi li ti to rekao da ćeš me poraziti?
Jesam.
Je li on samouvjeren ili je samo idiot?
I dalje je opušten, ali u odnosu na prije, nešto se…
nešto se promijenilo!
Pokvarenjače!
Pokazat ću ti kako se moraš obraćati mome gospodaru!
Evo nas opet, Amidamaru!
Ne prilazi, Basone!
Hej!
Borba nije službeno počela.
Vrati se!
Malo sam se previše uzbudio…
Ne brini se! Samo si me htio zaštititi.
Hvala, Amidamaru!
Opet se smije kao budala meni ispred nosa!
Dakle, ti si jedna bezbrižna budala.
Nisi vrijedan toga da ti pokažem svoju pravu moć!
Moj gospodaru! Sigurno ćete sjahati s Hakuoha?
Tiho, gubitniče!
Snažan sam!
Završit ću ovo jednim udarcem!
Hej!
Čini li mi se ili si viši nego prošli put?
Naravno da jesam!
Pijem tri čaše mlijeka na dan!
ODBROJAVANJE DO BORBE
Čini se da se nešto događa.
Nemoj se praviti glup.
To je odbrojavanje do tvoje smrti!
BORBA
Basone! Spoj duša u Basonovoj oštrici!
Dobro pogledaj prije nego što te sredim!
Ovo je moja blistava, zlatna nadduša!
Zlatni fatalni ples!
Koje iznenađenje.
Zapravo si vrlo dobar.
To je tvoja nova nadduša?
Čini se da je malo ojačala.
Hvala što si primijetio!
Još jedan glupi odgovor.
Ti si jedan mali, naporni bezveznjak.
Međutim!
Vrijeme je da naučiš
da takav nemar ne priliči kralju!
Umri!
Zašto mi je okrenut leđima?
Jer gospodar Yoh ima mene da ga čuvam!
Ovo derište…
Ovako ja koristim naddušu!
Veliki val…
Amida Oštrice!
Ajme!
Bi li ovo mogao biti gubitak za Rena?
Ne. Snažan je.
Ipak…
Nema ni ogrebotine! Štoviše, izgleda još opakije!
Naravno!
Živim za uništenje.
Gospodaru Yoh! Renova mana…
Ovaj tip…
Dosad skoro i nije koristio manu.
Ali sad se uozbiljio.
Je li to Renova prava nadduša?
I to nije sve.
Pribavlja si još mane.
Još?
Hajde!
Mislio si da je moj napad gotov?
Evo ti!
Basonov zlatni udarac!
Tako se koristi materijalizirani duh!
Oplakuj svoju glupost, potom brzo umri!
Ublažio je udarac naddušom!
Imaš problema?
Ne volim visine,
pa si me uhvatio nespremnog, to je sve.
Nadduša se generira kroz manu.
Ako je se uništi i obnovi,
mana je izgubljena u nepovrat.
Zvonce sudbine pokazuje njegovu manu!
Yohova mana opala je s 270 na 240,
a Renova je još na 350.
Što znači…
Ako nema dovoljno mane
za naddušu koja bi nadvladala Rena,
Yoh nema šanse za pobjedu!
Napokon izgledaš napeto.
Sjajno!
Ja ću biti taj koji će okončati tvoj život.
Da! Evo ti na!
To je to! Anna možda zna kako Yoh može preokrenuti situaciju!
Manta?
Otišao je po pomoć?
Jadan si, Yoh Asakura!
Jesi li dobro, gospodaru Yoh?
Da, valjda.
Međutim, zar u ovoj situaciji nema poteza koji možemo odigrati?
Ima!
Izlijeva ogromne količine mane u svoju naddušu.
To znači
da moramo napraviti naddušu koja nadvladava njegovu, zar ne?
Briljantno, gospodaru Yoh!
Hajmo onda…
Ne.
To će me izmoriti, pa ostajem ovako.
Još tako govoriš kad smo ovako očajni?
Osim toga, uopće ne znam kako nadodati
još mane svojoj nadduši.
Ta ti je dobra!
Samuraju!
Gospodaru Yoh! Je li to istina?
Ako se natjeram, sigurno ću uspjeti.
Zašto se onda ne natjeraš?
Izgubio sam od Fausta
jer sam se silio.
Mrzim se siliti biti nešto što nisam.
Izgubiti pojam o samome sebi me zaista straši.
Jer kad se to dogodi, nemam pojma što trebam napraviti,
a što ne smijem napraviti.
U spilji Yomi,
naučio sam i važnost i teškoće
stalne samoće.
I neću učiniti ništa što ne znam učiniti.
Sve što ću učiniti
jest vjerovati u tebe, Amidamaru, i učiniti ono što trebam!
Gospodaru Yoh…
Nećeš se siliti? Ma šališ se!
To bi rekao netko tko je preuplašen za borbu!
Sad si zbilja mrtav!
Basonov dupli zlatni malj!
Ne može biti!
Tvoja jadna nadduša ne može nadjačati moju zlatnu!
Valjda je to bila slučajnost!
Gospodaru Yoh! Naprijed, desno!
Zaroni ispod njega!
Iza tebe, Basone!
Zakorakni nazad! Smjesta se povuci!
Hajde!
Ekstra zlatni fatalni ples!
To bi te trebalo srediti!
Ovdje sam ako se meni obraćaš.
Što? Kako si to uspio?
Dovraga!
Sjajna…
Oštrica Amida!
Kako?
Što se događa?
Odgovori mi!
Nije me briga tko si ti.
Nitko ne može izbjeći ekstra zlatni fatalni ples!
Kako ti je to uspjelo?
Nisam ja ništa izbjegao.
Pogodio si me četiri puta.
To je onda to!
Naddušu možemo smatrati koncentriranom snagom volje.
Neovisno o tome koliko mane netko ulije u nju da bude snažnija,
ako je snaga volje koja je oblikuje zbrkana,
oslabjet će u trenu.
Ren je bio potpuno samouvjeren u količinu svoje mane.
Međutim,
Yoh je ostajao miran unatoč napadima na svoju manu
i Renovo se samopouzdanje poljuljalo.
I tako se njegova moćna nadduša, koja je izgledala neslomljivo,
raspala zajedno s njegovim samopouzdanjem.
Shvaćam!
Zadnje što je imao, a što mu je moglo donijeti pobjedu
bila je odlučnost srca!
Zašto
su svi mrtvi?
Zašto
moram ubiti sve?
Zašto
su ljudi tako podli?
Ljutiš me!
Imam razlog za sve ovo.
Jedan određeni razlog
zbog kojeg ne smijem izgubiti!
Dođi! Hakuoh!
Pokazat ću ti svu raskoš svoje moći!
NADDUŠA AMIDAMARU VERZIJA 2
NADDUŠA BASON VERZIJA 2
Dopusti da ti pokažem
za što sam doista sposoban!
U svog ću šamanskog konja, Hakuoha,
staviti duha konja kojeg se slavi kao najmoćnijeg u povijesti!
Priđi, Kokutoh!
Spoj duhova u Hakuohu!
Basone! Najveća nadduša!
Kokutoh je duh konja
koji je nekoć jurišao bojnim poljem s Basonom!
Njegove uši mogu razabrati neprijatelje koji vrebaju u tami,
njegove oči mogu predvidjeti svaki napad koji se približava,
a kopita ga u trenu prenose preko neprijateljske obrane!
Ukratko, Bason i Kokutoh su nepobjediva kombinacija!
Njihova je moć mnogo snažnija od bilo kojeg samuraja!
ŠAMANSKI TURNIR SJEDIŠTE
Ma šališ se!
Korištenje dvije nadduše je varanje! Taj mali, bodljikavi…
Nije to uopće varanje.
Što više koristiš duhovnog saveznika, to više trošiš manu.
O tebi ovisi kako odabereš koristiti svoju manu u svrhu pobjede.
Ne radi li se o tome u šamanskom turniru?
Tko si, zaboga, ti?
Gledaj, Eliza.
Ne znam koji će od njih pobijediti.
Ali nikad ne znaš, možda obojica poginu!
Koji jeziv tip!
Yohova mana je pala na 90,
a Renova je na 150.
Ovo je odlučujući napad.
Ja ću pobijediti!
S razlogom moram pobijediti!
Svjetovi koje želimo
i težina našeg tereta su skroz drugačiji!
Naših tereta?
Ne bi shvatio.
Ne možeš to znati ako mi ne kažeš!
Rekao sam ti!
Netko mlitav poput tebe ne bi razumio
kako se osjećam!
Juriš!
On je tako tužno dijete.
Molim te,
oslobodi Rena!
Što će ti sljedeće pasti na pamet?
Zar ne vidiš koliko pati, oče?
Obitelj Tao je oduzela nebrojene živote
u svrhu ganjanja osvete i preporoda.
Istina je
da je on jako nježan i iskren.
Ne zna kako da se oslobodi od te boli,
pa čuva tajnu duboko u sebi i nosi je uokolo poput tereta!
Vidio je previše smrti.
Oče, izgubit će.
Ren će izgubiti?
Kako to misliš?
Odgovori mi, Jun!
Njegov protivnik
je Yoh Asakura.
Juriš!
Gospodaru Yoh!
Ne mogu ovo ni blokirati, ni izbjeći.
Preostaje samo jedno.
A što to…
Otvoreno dočekati Renov napad.
Yoh Asakura je neobična osoba.
Čak i usred naše borbe,
pokazao je zabrinutost za mene i Pyrona.
Tad sam to osjetila.
Njegovu tugu, koja nalikuje našoj,
i toplinu kakvu mi nikad nismo iskusili.
To je snaga koja Renu, koji poznaje samo uništenje, nedostaje.
Razlog zašto je Ren tako opsjednut Yohom Asakurom
jest što osjeća u njemu moć
koja je očita suprotnost njegovoj.
Moć da se stvori nešto iz ničega.
Nešto iz ničega?
Kad se bori, Ren
uništava sav svoj jad i time nadomješta svoju snagu.
Samo jedna stvar može se oduprijeti toj snazi.
Neograničena toplina
koja omogućuje da se nešto stvori iz ničega!
Ti? Otvoreno dočekuješ moj napad?
Kako smiješno.
Beznadno je!
Rastrgat ću te!
Ovo su Bason i Kokutoh u Hakuohovom
savršenom uprizorenju fatalnog plesa!
Mislio sam da sam ti rekao.
Neću se siliti.
Zato nije beznadno.
Zbilja?
Ova borba je luda!
Izgubio sam?
Znao sam od samog početka.
Otkad smo se prvi put vidjeli,
znao sam da ga ne mogu poraziti.
Otresao je moje moći kao da su zrak ili voda.
I mogao sam samo nastaviti koristiti silu.
Govorio sam si da je to dovoljno, sve do ovog trenutka.
Ali mislim da sad napokon vidim.
Zrak ili vodu ne možeš uništiti silom.
Osvježavajuće je kad ti se mana ovako iscrpi.
Yoh Asakura!
Boli priznati, ali pobijedio si!
Samo malo, Rene!
Davno sam istrošio svu manu!
Što da učinim?
Ako izgubim, Anna će me ubiti!
Molim te, pomozi mi!
Što je tebi, dovraga?
Zar ne vidiš tko je pobijedio?
Ti si taj koji nije obraćao pozornost!
Bio si zauzet zirkajući okolo, želeći izgledati kul!
-Ponovi to! -Ne pljuj!
Hej, prijatelji.
Pažljivo sam pratio vašu borbu.
Silva!
U isto ste vrijeme ostali bez mane.
Stoga će ova borba biti neriješena.
Neriješena?
Hej, ti! Što nam to vrijedi?
Što je sa sljedećim krugom?
Polako, reći ću vam.
Yoh ima jednu pobjedu, jedan poraz i jednu neriješenu.
Ren, jednu pobjedu i jednu neriješenu.
Ali ovo je zadnja kvalifikacijska borba.
Jedino što možemo je zatražiti presudu Velikog duha.
Točno, Goldva?
Da, i upravo smo primili odgovor.
Obojica idete u sljedeći krug šamanskog turnira.
Nema sumnje da je ovako odlučeno
jer se od obojice očekuje mnogo toga.
Sad imamo sve igrače!
Neka započne ceremonija otvaranja!
Prijevod titlova: Bernarda Sučić